邱浙

邱浙，号厚山，江西南城人，明朝政治人物。

生平
嘉靖四十四（1565年）登進士，授刑部主事，升刑部郎中。萬曆三年（1575年）擔任泉州府知府。萬曆七年（1580年）擢山東按察司濟寧副使乾隆《直隸濟寧州志·卷十六》，官至廣西布政使清·胡之鋘修，清·周学曾等纂，《道光晋江县志·卷之三十四·政绩志》：邱浙，号厚山，南城人。嘉靖乙丑进士，万历三年以刑部郎中守泉州。天性朴茂，布衣蔬食，待士绅有礼，咨政务兴革，亹亹正论，不可干以私。崇正学，端士习，振作不倦。见小民呕呕然惟恐伤之。听讼，慰遣使平，判决者，呼两造使输罪，即白上官，不事株连，民服讼解，敲扑全弛。下所司平赋缓征，省刑薄赎，锄奸惠良，遇事执持，确不可夺。永春令某恣而墨，先令解绶，乃以闻于上官。郡中有妖魅凭子姓煽惑愚氓，立命移其邱墓。禁樗蒲，逐俳优，曰：“是椎埋之梯，游惰之媒也。”遇旱祷雨立应。满考，狱囚乘守者稍懈逸脱，氓隶相语曰：“吾侪万死奚恤，奈累公报最何？”四出追捕，获逸囚以报。终任不持郡中一钱，擢山东副使，历官广西总宪。卒之日，薄田数亩，敝庐不蔽风雨。郡人思之，与前守熊汝达合祀，曰“二贤太守祠”。旧志，参《三陵稿》、《田亭草》。。

參考

Category:明朝山東按察司副使
Category:明朝泉州府知府
Category:明朝刑部主事
Category:明朝刑部郎中
Category:明朝廣西按察使
Category:南城人